lv lv lv lv fr lv lv lv hbs_lat pl pl pl pl pl lt lv lv sl lv lv gl lv lv de lv lv de lv lt lt lv de lv lv lv lv lv gl pt lv lv eo lv lv de lv lv lv it lv lv lv lv lv lv lv lv lv lv lv lv lv lv lv lv de lv lv lv cs lv lv lv de lv lv lv lv lv de lv sv lv de lv lv lv lv lv lv de lv lv lv lv lv lv lv en lv lv lv lv lv lv sv lv lv lv lv lv lv cy lv lv lv lv lv lv lv lv lv lv en lv pt lv lv sv en lv de lv lv lv lv lv lv lv lv lv fi lv lv lv lv gl lv de lv de lv de lv de lv it lv sl lv
E grupa ( 14-16 g.)
Šo sestdien, 7. martā, visas Teiksmiņas grupas, izņemot mazākos dejotājus, piedalījās deju lielkoncertā Carnikavā. Koncertā piedalījās 700 dalībnieki no dažādiem deju kolektīviem: Teiksmiņa, Vizbulīte, Dancītis, Daina un daudzi citi, pirms skatēm izdejojot obligāto repertuāru. Secinājumi pēc koncerta: bērni un jaunieši skatēm ir gatavi!
BALTTOUR 2020, starptautiskā tūrisma izstāde
Šī gada 31. janvārī TEIKSMIŅA uzstāsies starptautiskajā tūrisma izstādē BALTTOUR 2020. Ar izstāžu sabiedrību BT1 TEIKSMIŅAI ir īpaša saikne un sadraudzība. BT1 ir kolektīva atbalstītājs jau daudzus gadus. Izstādes dalībnieki un apmeklētāji tiks priecēti ar daudzām skaistām un jestrām latviešu tautas dejām.
Tautas deju ansambļa GATVE koncerts "DEJĀ SATIKTIES" šī gada 18. janvārī
Esam priecīgi būt daļa no Tautas deju ansambļa GATVE koncerta "DEJĀ SATIKTIES". Sadarbība un draudzība ar TDA GATVE nostiprinās un šogad pāraugs kopīgā deju solī Skolēnu deju un dziesmu svētkos !
Te ir bildes no koncerta !
Šī gada 11. janvārī Kuldīgas Kultūras centra telpās Jaungada kokteili par prieku sev un skatītājiem jauca:
Teiksmas Studija (Teiksmiņas vecākā grupa)
Teiksmas studijas koncerta dejas  mūsu Youtube kanālā - spied un skaties
Miķeļdienas gadatirgus Doma laukumā !
Uzsākot jauno sezonu, Teiksmiņa arī šogad uzstāsies Miķeļdienas gadatirgū, kas norisināsies 28. septembrī Doma laukumā, Rīgā. Uzstāšanās paredzēta pl. 11:10. Aicinām uz pasākumu draugus, atbalstītājus, pedagogus un visus, kam latviešu tautas deja ir mīļa.
XII Latvijas skolu jaunatnes dziesmu un deju svētku Tautas deju lielkoncerta “Saule vija zelta rotu” Repertuāra modelēšanas koncerts
2019.gada 8.jūnijā plkst.16.00 Siguldas Kultūras centrā “Siguldas devons” norisinājās XII Latvijas skolu jaunatnes dziesmu un deju svētku lielkoncerta “Saule vija zelta rotu” Repertuāra modelēšanas koncerts, kurā TEIKSMIŅAS B, C grupa un "TEIKSMAS STUDIJA" izdejoja deju svētku 1.-2. kl, 3. -4.kl. un 10.-12.klašu repertuāra dejas.
XII Latvijas skolu jaunatnes dziesmu un deju svētku Tautas deju lielkoncerta “Saule vija zelta rotu” mākslinieciskās idejas pamatā ir vainags. Saules un rasas vainags, ziedu vainags, koku vainags ir rota, ko dabas māte mums ceļ priekšā klusi un nemanāmi.
Lielkoncerta laikā četrās pīnēs tika izdejots Saules gads no Jāņiem līdz Jāņiem, parādot, ka mūsu senči ir svinējuši ne tikai Vasaras saulgriežus jeb Jāņus, Ziemas saulgriežus jeb Ziemassvētkus un Lieldienas.
Modelēšanas koncertā dejoja gandrīz pustūkstotis 1.-12.klašu dejotāji. Lielkoncertā iekļautas 36 dejas, kuras veidojuši 24 dažādu paaudžu horeogrāfi.
Pirmo reizi tautas deju lielkoncertu vēsturē dejotāji dejoja nevis fonogrammas, bet dzīvās mūzikas pavadībā – arī modelēšanas koncerta muzikālo daļu nodrošināja īpaši izveidots Etnoorķestris grupas “Auļi” līdera, folkmūziķa un skaņu inženiera Kaspara Bārbala vadībā.
Mākslinieciskie vadītāji Indra Ozoliņa, Inga Pulmane
Horeogrāfe inscinētāja Dagmāra Bārbale.
TDA "TEIKSMA" dižkoncerts “Jaunus rakstus izrakstīt”
2. apr. 2019, Nav komentāru
Tda TEIKSMA šī 18. maijā Ķīpsalas hallē skatītājus pārsteidza ar jaunu un līdz šim vēl neredzētu repertuāru dižkoncertā “Jaunus rakstus izrakstīt”.
Tautas deju ansambļa TIEIKSMA, vidējās paaudzes deju kolektīva TEIKSMA un TEIKSMIŅA dejotājiem šis bija pavisam augsts lēciens ārpus ierasto deju ritmu rāmja. Bija patiess prieks būt daļai no koncerta. Kā teica pasākuma vadītājs - TDA Teiksma ir jaunrades deju kalve. Esam jau iemīlējuši dejas, kuras mums uzticēja Teiksmas talantīgie horeogrāfi. Tās drīzumā iemīlēs arī pārējā Latvija.
Spied šeit, lai skatītu Teiksmiņas koncerta dejas
Koncerta foto mirkļi te
Igetas Gaiķes jubilejas koncerts DUNI UN DARI, 31. martā, 2019.
Šī gada 31. martā deju studijā "Dzirnas" izskanēja Igetas Gaiķes jubilejas koncerts “Duni un dari!”
Jubilejas koncertā skanēja Igetas mūzika bērniem studijas "Tev un man" un "Dzirnu" audzēkņu izpildījumā, savulaik Eirovīzijas konkursam radītās dziesmas "Ogu", Prieka kora un Stipro sievu izpildījumā. Igetas dziesmas "Dundari dandari" un "Dziesma par zvēriņiem" izdejoja TEIKSMIŅAS Studija un B grupiņa. Paldies Igetai par doto iespēju izdejot dejā mākslinieces dziesmas.
Teiksmiņas ZIEMASSVĒTKU koncerts izskanējis !
Lielais gada Ziemassvētku koncerts "Brīdi pirms Ziemassvētkiem" ir izdejots skaisti, cēli un jautri. Kad citi deju kolektīvi vēl tikai sāk iestudēt jauno 2020. gada deju svētku repertuāru, Teiksmiņa to izdejo koncertos.
Šis Ziemassvētku koncerts mums bija īpašs, jo pirmo reizi uzstājās Teiksmiņas vismazākā grupiņa - A grupa, kuras dalībnieki savas deju gaitas ir uzsākuši septembrī un mazākajiem dalībniekiem ir tikai 3 gadiņi.
Vasaras izskaņā "Teiksmiņa" piedalās Deju un mūzikas festivālā “Sv.Stefana diena”, Ungārijā, Kečkemētā.
Laika posmā no 2018.gada 17.-23.augustam “Teiksmiņa” devās uz Ungāriju, Kečkemētu, lai piedalītos starptautiskā deju un mūzikas festivālā, kas norisinājās 19.-20.augustā divās Ungārijas pilsētās Kečkemētā un Tapiošzolosā.
Festivāla ietvaros “Teiksmiņas” dejotāji uzstājās divos koncertos, kuros demonstrēja augstvērtīgu dejas izpildījumu, un kolektīva sniegums tika novērtēts ar skaļām ovācijām un aplausiem. Par sniegumu festivālā iegūts diploms un kauss.
Pirmās festivāla dienas noslēgumā dejotājiem bija iespēja iedalīties bulgāru deju meistarklasē, tādējādi iepazīstot citas valsts dejas tradīcijas.
Vairāk bilžu no festivāla: /foto/params/group/108042/
"Teiksmiņa" sāk gatavošanos Skolu jaunatnes dziesmu un deju svētku lielkoncertam "Saule vija zelta rotu"
Dejas "Skaistmāsiņa" horeogrāfe Taiga Ludborža ir novērtējusi mūsu dejotāju sniegumu kā paraugu pārējiem deju kolektīviem, tāpēc šī gada 18. septembrī XII Skolu jaunatnes dziesmu un deju svētku deju lielkoncerta "Saule vija zelta rotu" repertuāra apguves seminārā "Teiksmiņa" visiem kolektīvu vadītājiem  izrādīs un palīdzēs apgūt deju "Skaistmāsiņa". Ar nepacietību gaidīsim mācību video no semināra))
"Teiksmas studija" Nacionālā teātra iestudējumā "Pūt vējiņi"
Nacionālais teātris 100. sezonu atklās ar Raiņa 'Pūt, vējiņi!'.
Skanot Imanta Kalniņa leģendārajai kinomūzikai, teātra aktieri un dejotāji cilvēku "audeklā" ieaudīs savu varoņu likteņus, izspēlēs Raiņa lugu kā kanonu.
Iestudējumā piedalīsies tautas deju ansamblis "Līgo", Tautas deju ansamblis "Teiksma" un bērnu tautas deju ansambļa vecākā grupa "Teiksmas studija".
Biļetes uz iestudēju ir iespējams iegādāties Biļešu Paradīzē .
Top "Pūt vējiņi" (video)
Biržu (Lietuva) pilsētas svētki "When Biržai hugs You" izskanējuši !
Birži 4. augustā mūs sagaidīja ar karstu laiku, garšīgiem lietuviešu ēdieniem un našķiem, smaidīgiem un atsaucīgiem skatītājiem. Deju programma bija gara, izdejojām tautā iemīļotas latviešu tautas dejas. Vislielākās skatītāju ovācijas un apbrīnu saņēmām par deju "Cūka driķos" un deju "Simtkājītis", kad B grupas dejotājiem bija eleganti un dejiski jānoguļas uz saulē sakarsušā asfalta. Kas tik dejotājiem nav jāizbauda, sniedzot pozitīvas un neaizmirstamas emocijas saviem skatītājiem :)
Par to visu, kā mums gāja Lietuvā, piedāvājam ielūkoties koncerta foto reportāžā:  Foto-Teiksmiņa Biržos
"Teiksmiņa" ieskandinās Biržu (Lietuva) pilsētas svētkus "When Biržai hugs You"
Dziesmusvētki ir noslēgušies, esam pēc tiem kārtīgi atpūtušies un gatavi vasaras festivāliem un pilsētu svētkiem !  Vairākas "Teiksmiņas" grupas šī gada augustā dosies uz festivāliem dažādās Eiropas valstīs. Pirmais krāšņais pasākums - pilsētas svētki ar kolektīva piedalīšanos notiks 4. augustā Biržos, kur "Teiksmiņa" ar laipnu Biržu pilsētas pašvaldības uzaicinājumu piedalīsies pirmo reizi.
Biržu pilsētas svētki norisināsies 3 dienas no 3. līdz 5. augustam, kuru apmeklēt aicinām visus interesentus. "Teiksmiņas" uzstāšanās paredzēta 4. augustā pl. 14:00 J. Janonio skvērā.
Teiksmiņa un Teiksmas Studija Simtgades Dziesmu un Deju svētkos !
XXVI Vispārējie  latviešu Dziesmu un XVI Deju svētki, kas norisinājās Rīgā no 2018. gada 30. jūnija līdz 8. jūlijam, Teiksmiņai ir īpaši, jo notika Latvijas Simtgades  zīmē. Kolektīvs piedalījās visos svarīgākajos deju koncertos, tajā skaitā deju lieluzvedumos  "Māras zeme", "Vēl simts gadu dejai", Pūtēju orķestru dižkoncertā Esplanādē un Viesmākslinieku koncertā Vērmanes dārzā.
Mēs dejojām no visas sirds. Mēs gavilējām no visas !
Teiksmiņas #simtgades-dejusvetku-foto-mirkļi apskatāmi te:
"Teiksmiņa" ielīgo Jāņus Krastmalā
Līgo lieli, līgo mazi,
Kamēr Jāņu uguns degs,
Līgosim mēs šo naksniņu,
Kamēr rīta saule lēks.
Kad Jānītis atkal nāks
Tā lai mūsu bērnu bērni
Vienmēr latvju dejas māk.
"Teiksmiņai" ir izveidojusies tradīcija ik gadu ielīgot Jāņus, priecējot skatītājus ar savu uzstāšanos. Arī šīs gads mums nav bijis izņēmums. Foto no uzstāšanās Krastmalā, Rīgā (piedalījās visas grupas) apskatāmi sadaļā "Foto mirkļi".
Links uz foto: Ielīgošana Krastmalā (foto)
Deju lielkoncerts "Izrakstīju goda kreklu" Limbažos
Pulcējot 100 deju kolektīvus un vairāk nekā 2000 dejotāju, Limbažos, Lielezera krastā, 9. jūnijā notiks jau otrā ”Danču nakts Limbažos”. Deju lielkoncertā “Izrakstīju goda kreklu” dejotāji ar dejas palīdzību darinās simbolisku goda kreklu, izrakstot to ar latviešu rakstu zīmēm.
Lielkoncerta programmā iekļautas četru novadu etnogrāfiskās dejas, latviešu skatuvisko deju vecmeistaru darbi, pēdējo gadu jaunrades dejas, kā arī speciāli šim pasākumam radītas horeogrāfijas. Vērienīgajā deju lielkoncertā dejotāji no visas Latvijas izdejos 40 dejas.
Deju ansamblis "Teiksmiņa" lielkoncertā piedalīsies ar B grupas sastāvu un izdejos dejas - "Mana meilo" un "Skaistmāsiņa".
Teiksmiņa izdejo deju lieluzvedumu VĒSTĪJUMS RAKSTOS !
Šī gada 4. maijā savu pirmizrādi piedzīvoja deju lieluzvedums “Vēstījums rakstos”, pulcējot vairākus tūkstošus skatītāju un vairāk nekā tūkstoti  tautas deju kolektīvu. Mēs, Teiksmiņa,  šo koncertu gaidījām sen, jo īpaši tāpēc, ka piedaloties koncertā - dejojot, priecējot skatītājus un pašiem gūstot neaprakstāmas emocijas, mēs svinējām Latvijas neatkarības dienu!
Foto mirkļi no koncerta
XVI deju svētku lieluzveduma “Māras zeme” Rīgas deju kolektīvu skates noslēgušās !
2018. gada 23.-25. februārī VEF kultūras pilī norisinājās Rīgas spēcīgāko deju kolektīvu skates. "Teiksmiņa" skatēm pieteica 3 deju grupas kategorijās Bērni, C un B (Teiksmas studija).
Visas grupas skatēs ir uzrādījušas lielisku sniegumu un ieguvušas AUGSTĀKO pakāpi sava vecuma grupās:
Bērni     -  Augstākā pakāpe, 2. vieta 11. kolektīvi vidū
C grupa -  Augstākā pakāpe, 2. vieta 11. kolektīvu vidū
B grupa -  Augstākā pakāpe, 2. vieta  17. kolektīvu vidū.
"Teiksmiņas" vecākā "māsa" tautas deju ansamblis "Teiksma" abās grupās (A un D) ieguva augstāko pakāpi un 1. vietas deju ansabļu vidū ! Apsveicam TDA "Teiksma" ar lieliskajiem sasniegumiem.
Vairāk par rezultātiem un dalībniekiem šeit:
Rīgas deju kolektīvu skašu rezultāti 2018
Deju lielkoncerts "Ielūdz RADI" Aizkrauklē !
Turpinot Latvijas simtgades ieskandināšanu, Teiksmiņa aicina visus deju mīļus uz deju lielkoncertu "Ielūdz RADI", kas notiks Aizkrauklē šī gada 3. februārī. Deju koncertā piedalīsies 40 deju kolektīvi no visas Latvijas !
BALTTOUR 2020, starptautiskā tūrisma izstāde
Tautas deju ansambļa GATVE koncerts "DEJĀ SATIKTIES" šī gada 18. janvārī
"Jaungada kokteilis" Kuldīgā 2020!
Miķeļdienas gadatirgus Doma laukumā !
XII Latvijas skolu jaunatnes dziesmu un deju svētku Tautas deju lielkoncerta “Saule vija zelta rotu” Repertuāra modelēšanas koncerts
Deju skatē iegūta AUGSTĀKĀ pakāpe visās vecuma grupās !
Veidots ar Mozello - labo mājas lapu ģeneratoru.